 لاهور (ويب ڊيسڪ) پي ايس ايل فرنچائز پشاور زلمي جي هيڊ ڪوچ ڊيرن سيمي چيو آهي ته ڪورونا وائرس جي باوجود پي ايس ايل ڪامياب ترين ليگ ثابت ٿي. گذريل ڏينهن پاڪستان ڪرڪيٽ بورڊ پاران پي ايس ايل ملتوي ٿيڻ جي اعلان کانپوءِ وطن واپسي جو سلسلو جاري آهي، ويسٽ انڊيز جو اڳوڻي ڪپتان ۽ پشاور زلمي جي هيڊ ڪوچ ڊيرن سيمي به وطن واپسي موٽي ويو پر واپسي کان اڳ هن پاڪستانين لاءِ هڪ پيغام جاري ڪيو. سماجي رابطن واري ويب سائيٽ ٽوئيٽر تي پشاور زلمي جي اڳوڻي ڪپتان ڊيرن سيمي چيو ته ڪورونا وائرس باوجود پهريون ڀيرو پاڪستان ۾ ٿيندڙ پي ايس ايل ڪامياب ترين ليگ ثابت ٿي، آئون پشاور زلمي فيملي جو هڪ ڀيرو ٻيهر ٿورو مڃڻ چاهيان ٿو. ڊيرن سيمي پاڪستانين کان درخواست ڪئي ته هو وائرس کان پنهنجي حفاظت ڪن ۽ اوهان کان ٻيهر ملاقات ٿيندي.